### NN 4/2026 (14.1.2026.), Odluka o izmjenama i dopunama Odluke o statističkom i nadzornom izvješćivanju

Hrvatska narodna banka

24

Na temelju članka 101. stavka 2. točke 6., članka 146.c i članka 162. stavka 1. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020., 146/2020., 151/2022. i 145/2024.), članka 43. stavka 2. točke 10. i članka 86. stavka 3. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.), guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O STATISTIČKOM I NADZORNOM IZVJEŠĆIVANJU

Članak 1.

U Odluci o statističkom i nadzornom izvješćivanju (»Narodne novine«, br. 85/2018., 47/2019., 14/2020., 53/2020., 122/2020., 53/2021., 142/2021., 108/2022., 27/2023. i 90/2023.), u Uputi za statističko i nadzorno izvješćivanje, koja je sastavni dio Odluke o statističkom i nadzornom izvješćivanju, u točki 1. podtočki 2. riječ »i« na kraju podtočke briše se.

Na kraju podtočke 3. briše se točka.

Iza podtočke 3. dodaje se podtočka 4., koja glasi:

»4) upute za primjenu Provedbene uredbe Komisije (EU) 2024/3117 jesu upute za popunjavanje izvještaja iz Provedbene uredbe Komisije (EU) 2024/3117 od 29. studenoga 2024. o utvrđivanju provedbenih tehničkih standarda za primjenu Uredbe (EU) br. 575/2013 Europskog parlamenta i Vijeća u pogledu nadzornog izvješćivanja institucija i stavljanju izvan snage Provedbene uredbe Komisije (EU) 2021/451 (Tekst značajan za EGP) (SL L, 2024/3117, 27. 12. 2024.), koje u sklopu informatičkih rješenja za izvješćivanje objavljuje i ažurira Europsko nadzorno tijelo za bankarstvo na svojim internetskim stranicama.«

Članak 2.

U tablici iza točke 84. Upute opis instrumenta »D0017« mijenja se i glasi:

|  |  |
| --- | --- |
| D0017 | Količina vrijednosnog papira koji je izvještajna institucija dala kao kolateral pri ugovaranju reverzibilnih transakcija |
|  | Ova stavka prikazuje količinu vrijednosnog papira koji je izvještajna institucija dala kao kolateral po pojedinom ISIN-u pri ugovaranju reverzibilnih transakcija samo ako je ugovaranje transakcije praćeno promjenom imatelja vrijednosnog papira na računima u depozitoriju. Reverzibilne transakcije pritom podrazumijevaju repo ugovore, transakcije pozajmljivanja vrijednosnih papira drugoj ugovornoj strani (engl. securities lending transaction), transakcije prodaje i ponovne kupnje (engl. sell/buy back) i slične ugovore s obvezom povrata vrijednosnog papira danog u kolateral. |
|  | U skladu sa statističkim standardima smatra se da vrijednosni papiri dani kao kolateral pri ugovaranju reverzibilnih transakcija nisu promijenili ekonomsko vlasništvo budući da je davatelj kolaterala i nadalje korisnik prinosa od instrumenta osiguranja te je podložan rizicima ili koristima bilo kakve promjene cijene vrijednosnog papira.  U ovoj stavci ne izvještavaju se vrijednosni papiri uključeni u skup prihvatljive imovine kod HNB-a zasnivanjem financijskog osiguranja u obliku posebnoga založnog prava u korist HNB-a u skladu s Okvirnim ugovorima za kreditne operacije koji su stupili na snagu 1. siječnja 2023. ili nakon tog datuma (za razliku od ugovora sklopljenih prije tog datuma koji su podrazumijevali prijenos vrijednosnica na računu imatelja HNB-a kod SKDD-a). |

Ispod opisa instrumenta »D0023« dodaju se instrumenti »D0024« i »D0025« i opisi tih instrumenata, koji glase:

|  |  |
| --- | --- |
| D0024 | Krediti u obračunskim skupovima sredstava (engl. notional cash pooling) |
|  | Ova stavka odnosi se na ukupno stanje kredita (u obliku prekoračenja, instrument »A0220« – Prekoračenja po transakcijskim računima) koje sudionici povlače iz obračunskog skupa sredstava od strane sudionika u skupu (engl. notional cash pooling).  Obračunsko objedinjavanje sredstava jest aranžman koji kreditne institucije pružaju grupi subjekata (sudionicima u grupi), pri čemu se kamata koju kreditna institucija treba platiti ili primiti obračunava na osnovi »obračunske« neto pozicije svih računa u skupu i pri čemu svaki sudionik u skupini:  a) vodi poseban račun  b) može iskoristiti prekoračenja po računu osigurana depozitima drugih sudionika u skupu bez prijenosa sredstava između računa.  Ova je stavka podskup instrumenta »A0220«. |
| D0025 | Depoziti u obračunskim skupovima sredstava (engl. notional cash pooling) |
|  | Ova stavka odnosi se na ukupno stanje prekonoćnih depozita (instrument »P0201« – Transakcijski račun) koji se drže u obračunskom skupu sredstava od strane sudionika u skupu (engl. notional cash pooling).  Obračunsko objedinjavanje sredstava jest aranžman koji kreditne institucije pružaju grupi subjekata (sudionicima u grupi), pri čemu se kamata koju kreditna institucija treba platiti ili primiti obračunava na osnovi »obračunske« neto pozicije svih računa u skupu i pri čemu svaki sudionik u skupini:  a) vodi poseban račun  b) može iskoristiti prekoračenja po računu osigurana depozitima drugih sudionika u skupu bez prijenosa sredstava između računa.  Ova je stavka podskup instrumenta »P0201«. |

Ispod opisa instrumenta »R1045« dodaje se instrument »R1046« i opis tog instrumenta, koji glasi:

|  |  |
| --- | --- |
| R1046 | Troškovi naknada nadzornom odboru |
|  | Ova stavka odnosi se na troškove naknada nadzornom odboru izvještajne institucije, uključujući sve pripadajuće poreze i doprinose. |

Članak 3.

U točki 104. Upute mijenja se podtočka 1) i glasi:

»1) Modalitet »000« (nula) – depoziti koji se mogu pretvoriti u gotov novac i/ili koji su prenosivi na zahtjev s pomoću čeka, bankarskog naloga, terećenjem računa ili na sličan način. Ovaj modalitet obuhvaća sljedeće:

a) stanja (bilo da nose kamate ili ne) koja su prenosiva putem čeka, bankarskog naloga, terećenjem računa ili na sličan način

b) stanja (bilo da nose kamate ili ne) koja se na zahtjev mogu pretvoriti u gotovinu odmah ili do kraja radnog dana koji slijedi dan kad su sredstva deponirana

c) stanja (bilo da nose kamate ili ne) koja su unaprijed plaćeni iznosi u kontekstu elektroničkog novca, npr. kartice s unaprijed uplaćenim iznosom

d) krediti čija se otplata mora izvršiti do kraja radnog dana koji slijedi onaj na koji je kredit odobren i

e) depoziti čije je izvorno dospijeće do kraja radnog dana koji slijedi onaj na koji je depozit ugovoren.«

Članak 4.

U točki 125. Upute mijenjaju se podtočke 3. i 4. i glase:

»3) Modalitet »P« – krediti obuhvaćeni tradicionalnom sekuritizacijom, kako je definirana Uredbom (EU) 2017/2402 Europskog parlamenta i Vijeća od 12. prosinca 2017. o utvrđivanju općeg okvira za sekuritizaciju i o uspostavi specifičnog okvira za jednostavnu, transparentnu i standardiziranu sekuritizaciju te o izmjeni direktiva 2009/65/EZ, 2009/138/EZ i 2011/61/EU te uredaba (EZ) br. 1060/2009 i (EU) br. 648/2012 (u nastavku teksta: Uredba (EU) 2017/2402) i Uredbom (EU) br. 1075/2013 Europske središnje banke od 18. listopada 2013. o statistici imovine i obveza financijskih društava posebne namjene koja se bave sekuritizacijskim transakcijama (ESB/2013/40).

4) Modalitet »R« – krediti obuhvaćeni sintetskom sekuritizacijom, kako je definirana Uredbom (EU) 2017/2402).«

Članak 5.

U točki 129. podtočki 7. Upute riječi: »koji su izdani radi ispunjavanja« zamjenjuju se riječima: »koji služe ispunjavanju«.

Članak 6.

U točki 242. Upute iza podtočke 5. dodaje se podtočka 6., koja glasi:

»6) Sredstva koja je izvještajna institucija prikupila od ulagatelja za kupnju vrijednosnih papira i koja čekaju konačno ulaganje (primjerice, sredstva koja čekaju ulaganje u državne obveznice, nalozi za svrhu kupnje vrijednosnih papira putem brokerskih poslova koji još nisu izvršeni i sl.) prijavljuju se na instrumentu »P9997« – Ograničene stavke. Kao protustranka navodi se izvještajna institucija.«

Članak 7.

U točki 245. podtočki 2. Upute riječi: »poglavlja 30. Provedbene uredbe Komisije (EU) 2021/451« zamjenjuju se riječima: »poglavlja 18. uputa za primjenu Provedbene uredbe Komisije (EU) 2024/3117«.

Članak 8.

U točki 255. Upute podtočka 2. mijenja se i glasi:

»2) Za sve instrumente u ovom izvješću upisuje se portfelj »XXX« i valuta »EUR«, a za referentne datume prije uvođenja eura kao službene valute u Republici Hrvatskoj upotrebljava se valuta »HRK«. Iznimno, za instrumente »D0024« i »D0025« upisuje se portfelj »XXX« i valuta u kojoj su ti instrumenti nominirani.«

Članak 9.

U Prilogu 6., u tablici iza točke 265. Upute, dodaju se redci od 361. do 363., koji glase:

![](/files/_web/sluzbeni-dio/2026/134485/images/9867.jpg)

Članak 10.

U Prilogu 7., u tablici iza točke 266. Upute, iza instrumenta D0023 dodaju se instrumenti D0024 i D0025, koji glase:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Izvješće OI | Nekonsolidirana izvješća | | | | | Konsolidirana izvješća | | Planovi  financiranja |
| Nerevidirano izvješće | | | | Revidirano izvješće | Nerevidirano izvješće | Revidirano izvješće |
| Vrsta izvješća / datum | Mjesečno izvješće kratkog roka | Mjesečno izvješće dugog roka | 31. 3., 30. 6., 30. 9., 31. 12. | 31. 12. | 31. 12. | 30. 6. | 31. 12. | 31. 12. |
| Oznaka | NP | NP | NP | NP | NR | KP | KR | NP ili KP |
| Instrument |  |  |  |  |  |  |  |  |
| D0024 | a | a |  |  |  |  |  |  |
| D0025 | a | a |  |  |  |  |  |  |

Članak 11.

U Prilogu 8., u tablici iza točke 268. Upute, mijenjaju se redci od 16368. do 16371., od 16390. do 16393., od 16413. do 16416. i od 16435. do 16438., koji glase:

|  |  |  |  |  |  |  |  |
| --- | --- | --- | --- | --- | --- | --- | --- |
| Redni broj | Izvješće | Instrument | Portfelj | Vrsta iznosa | Primjena od izvještajnog datuma | Primjena do izvještajnog datuma | Opis vrste iznosa |
| 16368. | AD | A9996 | ATR | 5 | 31. 3. 2023. | 31. 3. 2026. | stanje ispravka vrijednosti potraživanja |
| 16369. | AD | A9996 | ATR | 18 | 31. 3. 2023. | 31. 3. 2026. | bruto ukupna potraživanja s osnove glavnice |
| 16370. | AD | A9996 | FOS | 5 | 31. 3. 2023. | 31. 3. 2026. | stanje ispravka vrijednosti potraživanja |
| 16371. | AD | A9996 | FOS | 18 | 31. 3. 2023. | 31. 3. 2026. | bruto ukupna potraživanja s osnove glavnice |
| 16390. | AK | A9996 | ATR | 5 | 31. 3. 2023. | 31. 3. 2026. | stanje ispravka vrijednosti potraživanja |
| 16391. | AK | A9996 | ATR | 18 | 31. 3. 2023. | 31. 3. 2026. | bruto ukupna potraživanja s osnove glavnice |
| 16392. | AK | A9996 | FOS | 5 | 31. 3. 2023. | 31. 3. 2026. | stanje ispravka vrijednosti potraživanja |
| 16393. | AK | A9996 | FOS | 18 | 31. 3. 2023. | 31. 3. 2026. | bruto ukupna potraživanja s osnove glavnice |
| 16413. | AD | A9997 | ATR | 5 | 31. 3. 2023. | 31. 3. 2026. | stanje ispravka vrijednosti potraživanja |
| 16414. | AD | A9997 | ATR | 18 | 31. 3. 2023. | 31. 3. 2026. | bruto ukupna potraživanja s osnove glavnice |
| 16415. | AD | A9997 | FOS | 5 | 31. 3. 2023. | 31. 3. 2026. | stanje ispravka vrijednosti potraživanja |
| 16416. | AD | A9997 | FOS | 18 | 31. 3. 2023. | 31. 3. 2026. | bruto ukupna potraživanja s osnove glavnice |
| 16435. | AK | A9997 | ATR | 5 | 31. 3. 2023. | 31. 3. 2026. | stanje ispravka vrijednosti potraživanja |
| 16436. | AK | A9997 | ATR | 18 | 31. 3. 2023. | 31. 3. 2026. | bruto ukupna potraživanja s osnove glavnice |
| 16437. | AK | A9997 | FOS | 5 | 31. 3. 2023. | 31. 3. 2026. | stanje ispravka vrijednosti potraživanja |
| 16438. | AK | A9997 | FOS | 18 | 31. 3. 2023. | 31. 3. 2026. | bruto ukupna potraživanja s osnove glavnice |

Dodaju se redci od 16459. do 16470., koji glase:

|  |  |  |  |  |  |  |  |
| --- | --- | --- | --- | --- | --- | --- | --- |
| Redni broj | Izvješće | Instrument | Portfelj | Vrsta iznosa | Primjena od izvještajnog datuma | Primjena do izvještajnog datuma | Opis vrste iznosa |
| 16459. | RA | R1046 | XXX | 50 | 30. 4. 2026. |  | iznos troškova |
| 16460. | AA | A0403 | UPO | 5 | 30. 4. 2026. |  | stanje ispravka vrijednosti |
| 16461. | AA | A0403 | UPO | 10 | 30. 4. 2026. |  | trošak ulaganja i naknadno vrijednosno usklađivanje |
| 16462. | AA | A0403 | UPO | 63 | 30. 4. 2026. |  | količina vrijednosnog papira |
| 16463. | AB | A0403 | UPO | 13 | 30. 4. 2026. |  | isknjižavanje glavnice na teret ispravaka vrijednosti |
| 16464. | AB | A0403 | UPO | 15 | 30. 4. 2026. |  | povećanje (smanjenje) cijene |
| 16465. | RA | A0403 | UPO | 50 | 30. 4. 2026. |  | udio u dobiti ili gubitku po ulaganjima koja se vode po metodi udjela |
| 16466. | RA | A0403 | UPO | 52 | 30. 4. 2026. |  | udio u dobiti (gubitku) od vlasničkih ulaganja |
| 16467. | RA | A0403 | UPO | 55 | 30. 4. 2026. |  | dobitak ili gubitak po prestanku priznavanja ulaganja |
| 16468. | RA | A0403 | UPO | 58 | 30. 4. 2026. |  | iznos vrijednosnog usklađenja |
| 16469. | OI | D0024 | XXX | 18 | 30. 4. 2026. |  | bruto ukupna potraživanja s osnove glavnice |
| 16470. | OI | D0025 | XXX | 18 | 30. 4. 2026. |  | ukupne obveze s osnove glavnice |

Članak 12.

U Prilogu 9., u tablici iza točke 269. Upute, dodaje se redak 89., koji glasi:

|  |  |  |  |  |
| --- | --- | --- | --- | --- |
| Redni broj | Oznaka  instrumenta | Instrument | Primjena od izvještajnog datuma | Primjena do izvještajnog datuma |
| 89. | R1046 | Troškovi naknada nadzornom odboru | 30. 4. 2026. |  |

Članak 13.

U Prilogu 11., u tablici iza točke 272. Upute, mijenjaju se redci 93., 231., 236. i 237. i glase:

|  |  |  |  |  |
| --- | --- | --- | --- | --- |
| Red. br. | Kontrola | Šifra pogreške | Primjena od izvještajnog datuma | Primjena do izvještajnog datuma |
| 93. | Ako je Instrument = »A0206« ili »A0231«, tada je Oznaka komitenta <> »OB« ili «FZ”. | 457 | 30. 9. 2018. | 31. 3. 2026. |
| 231. | Ako je Razred iznosa kredita = »2«, Iznos (polje 28) > 250.000,00 EUR.  Ako je Razred iznosa kredita = »3«, Iznos (polje 28) > 1.000.000,00 EUR. | 606 | 31. 1. 2023. | 31. 3. 2026. |
| 236. | Ako Instrument nije »D0103« ni »D0104« i ako vrsta iznosa <> (1, 5, 6, 10, 13, 14, 15, 18, 24, 26, 28, 30, 42, 43, 44, 45, 50, 51, 52, 55, 57, 58, 59, 61, 62, 70, 71 ili 72), tada je iznos >= 0. | 494 | 30. 9. 2022. | 31. 3. 2026. |
| 237. | Ako je (Vrsta iznosa = 1 i Instrument nije »P1108«, »P1109«, »P1110«, »P1111«, »P1113«, »P1115«, »P1116«, »P1129«, »D0014«, »D0016«, »D0103« ili »D0104«), tada je Iznos >= 0.  Ako je Vrsta iznosa = 10 i ako Instrument nije »A0507« ili »P0708«, tada je Iznos >= 0.  Ako je Oznaka izvješća »RA« i ako je Vrsta iznosa = 51 i ako Instrument nije »A05\*« ili »P07\*«, tada je Iznos >= 0.  Ako je Oznaka izvješća »CV« i ako je Vrsta iznosa = 51, tada je Iznos >= 0. | 493 | 30. 9. 2022. | 31. 3. 2026. |

Dodaju se redci od 257. do 271., koji glase:

|  |  |  |  |  |
| --- | --- | --- | --- | --- |
| Red. br. | Kontrola | Šifra pogreške | Primjena od izvještajnog datuma | Primjena do izvještajnog datuma |
| 257. | Ako je Instrument = »A0206« ili »A0231«, tada je Oznaka komitenta <> »OB« ili »FZ«.  Ako je Instrument = »A0206« ili »A0231«, tada je Komitent MBR <> 03269817. | 457 | 30. 4. 2026. |  |
| 258. | Ako je Razred iznosa kredita = »2«, Iznos (polje 28) > 250.000,00 EUR.  Ako je Razred iznosa kredita = »3«, Iznos (polje 28) > 1.000.000,00 EUR. | 606 (W) | 30. 4. 2026. |  |
| 259. | Ako Instrument nije »D0103« ni »D0104« i ako vrsta iznosa <> (1, 5, 6, 10, 13, 14, 15, 18, 24, 26, 28, 30, 42, 43, 44, 45, 50, 51, 52, 53, 55, 57, 58, 59, 61, 62, 67, 68, 70, 71 ili 72), tada je iznos > = 0. | 494 | 30. 4. 2026. |  |
| 260. | Ako je Instrument = D0024, tada je Iznos (polje 28) < = Iznos (polje 28) iz izvješća AA za Instrument = A0220 prema sljedećoj formuli:  D0024 < = A0220  sum 18 < = sum (1 + 2 + 12) (Vrsta iznosa)  za istu kombinaciju obilježja (zajedničkim obilježjima). | 560 (W) | 30. 4. 2026. |  |
| 261. | Ako je Instrument = D0025 tada je Iznos (polje 28) < = Iznos (polje 28) iz izvješća AA za Instrument = P0201 prema sljedećoj formuli:  D0025 < = P0201  18 < = 1 (Vrsta iznosa),  za istu kombinaciju obilježja (zajedničkim obilježjima). | 561 (W) | 30. 4. 2026. |  |
| 262. | Za instrumente A\* koji se dostavljaju u izvješću AB vrijedi pravilo: ako u izvješću AB & Datum stanja = t postoji Vrsta iznosa = 13, u izvješću AA & Datum stanja = t-1 mora postojati ista kombinacija obilježja (prema pravilima izvješća AB) s Vrstom iznosa = 1, 2, 7, 8, 10 i/ili 12. | 562 (W) | 30. 4. 2026. |  |
| 263. | Za instrumente A\* koji se dostavljaju u izvješću AB vrijedi pravilo: ako u izvješću AB & Datum stanja = t postoji Vrsta iznosa = 14, u izvješću AA & Datum stanja = t-1 mora postojati ista kombinacija obilježja (prema pravilima izvješća AB) s Vrstom iznosa = 3 i/ili 4. | 563 (W) | 30. 4. 2026. |  |
| 264. | Za instrumente B\* koji se dostavljaju u izvješću IZ vrijedi pravilo: ako postoji Instrument = B0000, mora postojati i barem jedan od Instrumenata = B0001 do B0012 s istom kombinacijom obilježja i obratno. | 564 (W) | 30. 4. 2026. |  |
| 265. | Ako je davatelj zaštite ili fiducijarni dioničar = 18683136487, tada za instrumente B0000 i B0003 koji se dostavljaju u izvješću IZ vrijedi pravilo: ako je Instrument = B0000 i Vrsta iznosa = 20, tada je Iznos (polje 28) <= Iznos (polje 28) za Instrument = B0003 i Vrsta iznosa = 22 s istom kombinacijom obilježja, a prema sljedećim formulama: sum B0000 <= sum B0003  sum 20 <= sum 22. | 565 (W) | 30. 4. 2026. |  |
| 266. | Ako postoji Instrument = B0000 u izvješću IZ, mora postojati i barem jedan od Instrumenata = A0207 do A0230, A0232, A0233, A0305, A0306, A0701, I0104, I0105 i/ili I0106 u izvješću AA s istom kombinacijom obilježja (prema pravilima izvješća IZ). | 566 (W) | 30. 4. 2026. |  |
| 267. | Ako je Oznaka retka = »IZ« i Instrument = B0000 i Vrsta iznosa = 20, tada je Iznos (polje 28) < = Iznos (polje 28) iz izvješća AA prema sljedećim formulama (s istom kombinacijom obilježja prema pravilima izvješća IZ):  sum B0000 < = sum (A0207 do A0230, A0232, A0233, A0305, A0306, A0701, I0104, I0105, I0106)  sum 20 < = sum (1 + 2 – 7 + 8 + 10 + 12) (Vrsta iznosa). | 567 (W) | 30. 4. 2026. |  |
| 268. | Ako je Oznaka retka = »OI« i Instrument = D0020, tada je Iznos (polje 28) > = Iznos (polje 28) za Instrument = D0021 s istom kombinacijom obilježja, a prema sljedećim formulama:  D0020 > = D0021  sum 1 > = sum 1 (Vrsta iznosa). | 568(W) | 30. 4. 2026. |  |
| 269. | Ako je Oznaka retka = »OI« i Instrument = D0020 ili D0021, tada za istu kombinaciju obilježja vrijedi sljedeća formula:  0,7 < = D0020 / (D0020 + D0021) < = 0,9  0,7 < = sum 1 / sum 1 < = 0,9 (Vrsta iznosa). | 569(W) | 30. 4. 2026. |  |
| 270. | Ako je Oznaka retka = »AM«, »AK«, »RA« ili »AU«, tada je Datum stanja = 31. 3., 30. 6., 30. 9. ili 31. 12. | 16 | 30. 4. 2026. |  |
| 271. | Ako je (Vrsta iznosa = 1 i Instrument nije »P1108«, »P1109«, »P1110«, »P1111«, »P1113«, »P1115«, »P1116«, »P1129«, »D0014«, »D0016«, »D0103« ili »D0104«), tada je Iznos > = 0.  Ako je Vrsta iznosa = 10 i ako Instrument nije »A0507« ili »P0708«, tada je Iznos > = 0.  Ako je Oznaka izvješća »RA« i ako je Vrsta iznosa = 51 i ako Instrument nije »A05\*« ili »P07\*«, tada je Iznos > = 0.  Ako je Oznaka izvješća »RA« i ako je Vrsta iznosa = 53 i ako Instrument nije »A05\*« ili »P07\*«, tada je Iznos > = 0.  Ako je Oznaka izvješća »CV« i ako je Vrsta iznosa = 51, tada je Iznos > = 0. | 493 | 30. 4. 2026. |  |

Prijelazne odredbe

Članak 14.

Obveznici izvješćivanja dužni su prva izvješća u skladu s ovom Odlukom dostaviti sa stanjem na dan 30. travnja 2026.

Članak 15.

Ova Odluka stupa na snagu osmoga dana od dana objave u »Narodnim novinama«.

O. br: 5-091/01-26/BV
 Zagreb, 8. siječnja 2026.

Guverner
 Boris Vujčić, v. r.